Leif Mevik

Leif Hans Mevik (født 22. januar 1930 i Gildeskål, død 13. oktober 2015 i Oslo) var en norsk diplomat.

Mevik var cand.philol. med engelsk hovedfag fra Universitetet i Oslo i 1957 og arbeidet som lektor i Etiopia fra 1958 til 1960. Etter Utenriksdepartementets aspirantkurs fortsatte han i utenrikstjenesten fram til pensjonsalder i 1998. Han tjenestegjorde først ved den norske FN-delegasjonen i New York, deretter ved den norske ambassaden i Praha. Han ble utnevnt til byråsjef i 1971 og i 1976 til underdirektør i Utenriksdepartementet. Fra 1973 var han norsk forhandlingsleder til Konferansen for sikkerhet og samarbeid i Europa (KSSE). I 1983 ble han spesialrådgiver i Utenriksdepartmentet med rang av ambassadør. I 1986 ble han utnevnt til ambassadør og leder for den norske delegasjonen til Organisasjonen for sikkerhet og samarbeid i Europa i Wien. I tiden 1988-1992 var han Norges ambassadør til Spania og i 1992-1998 ambassadør ved Norges delegasjon til NATO i Brussel. Fra 1999 til 2006 var Mevik leder av Stortingets kontrollutvalg for etterretnings-, overvåkings- og sikkerhetstjenesten (EOS-utvalget).

Mevik var også kjent for sitt arbeid i Hamsun-Selskapet.

Leif Mevik var kommandør av St. Olavs Orden.

Posteringer 
 1961 ambassadesekretær ved den norske FN-delegasjonen i New York.
 1968 ambassadesekretær ved Norges ambassade i Praha, Tsjekkoslovakia
 1973–1988 ministerråd/norsk forhandlingsleder, senere ambassadør, til Konferansen for sikkerhet og samarbeid (KSSE), deretter ambassadør til Organisasjonen for sikkerhets og samarbeid i Europa (OSSE).  
 1988–1992 ambassadør ved Norges ambassade i Madrid, Spania
 1992–1998 ambassadør til NATO
 1999–2006 leder av Stortingets kontrollutvalg for etterretnings-, overvåkings- og sikkerhetstjenesten (EOS-utvalget)

Utgivelser 
 
 
 
Se digitaliserte utgaver av Meviks bøker

 Utmerkelser 
 Kommandør av St. Olavs Orden
 Forbundsrepublikken Tysklands fortjenstorden (1984), Das große Verdienstkreuz mit Stern'' fra Vest-Tyskland
 Isabella den katolskes orden, storkors (Spania)
 Finlands vita ros 1990
 Æresdoktor ved Californian Lutheran University.

Referanser

Kilder 
 Leif Mevik - Store norske leksikon
 Leif Mevik - Who is who at NATO, November 2000
 Leif Mevik - NSD Forvaltningsbase 
 Nekrolog i Aftenposten 20. oktober 2015
 Nekrolog i Aftenposten 21. oktober 2015

Norges ambassadører til NATO
Norges ambassadører til Spania
Personer fra Gildeskål kommune
Kommandører av St. Olavs Orden
Finlands hvite roses orden